Konferanso ke binê roşnîya fikranê Rayberê Şarê Kurdî Abdullah Ocalanî de bi sernameyê 'Ma Dinyaya Xo Apey Wazenê', 'Xo Ver Bidê, Bigêrê û Newe ra Awan Bikerê', 'Perwerdeyî Xoser Bikerê û Xo Birêxistin Bikerê' yê bi şîarê 'Vera Modernîteya Kapîtalîste Vejîyayîş' de yeno kerdene, roja çarine de dewam keno.
Ewro bi moderatorîya sosyolog û antropologe ya meksîkayije Margara Millan de panelê perwerdeyî ame kerdene. Cigêrayox  Andrej Grubačić, sosyolog John Holloway Puebl û edama Akademîya Jineolojî  Zozane Sîma tewrê panelî bîyî.
Andrej Grubačićî ver sîstemê perwerdeyê kapîtalîzmî qala muhmîya perwerdeyê sîstemê xoser-onotomî kerde. Grubacicî bi donayan qala sîstemanê perwerdeyî û prosesanê perwerdeyê neweyî kerd û vat: “Çîyo ke ma keno cîya tarîxê perwerdeyê onotom-xoserî yo. Seba ke ma sîstemê perwerdeyê kapîtalîstî fam bikerê gerek ma zanistê cehaletî bizanê. Sîstemê perwerdeyê kapîtalîstî merdiman keno nêzan. Gerek sîstemê perwerdeyî de wendekarî helê înan xozayî de berê verdayene. Coka sîstemê perwerdeyê xoserî semedê averşîyayîşê merdimîye hewce keno.”
John Hollowayî  zî qala tesîrê serdestan yê serê cuya merdiman kerd. Hollowayî vat:  “Pere merdiman gire dano, aktîvîteyanê înan sînordar keno, çîn keno. Perwerde gerek vera pereyî kişta cuye de ca bîgêro. Perwerde vera bêhîvîyîye têgêryîşê hêvî yo.”
Zozane Sîma zî Rojawan ra bi dîmenî tewrê konferansî bî. Sîma qala perwerdeyê têgêrayîşê azadîye yê kurdan û  têkoşînê vera perwerdeyê çar dewletanê.
